****

**საგანმანათლებლო პროგრამა ბიზნესის ადმინისტრირება**

**მაგისტრატურა (II საფეხური)**

**მისანიჭებელი კვალიფიკაციები:**

ბიზნესის ადმინისტრირების მაგისტრი მენეჯმენტში

ბიზნესის ადმინისტრირების მაგისტრი ტურიზმისა და მასპინძლობის მენეჯმენტში

ბიზნესის ადმინისტრირების მაგისტრი განათლების მენეჯმენტში

**საგანმანათლებლო პროგრამის მიზნები**

ადგილობრივი შრომის ბაზრისათვისმაღალკვალიფიცირებული კადრების მომზადება, რომლებსაც ექნებათ ბიზნესის ადმინისტრირების ღრმა და სისტემური ცოდნა, რომლებიც იქნებიან კონკურენტუნარიანნი დასაქმების ბაზარზე.

1. მენეჯმენტის მიმართულებით კურსდამთავრებულები აღჭურვოს ღრმა და სისტემური ცოდნით ბიზნესის სფეროში. აგრეთვე კვალიფიციური პერსონალის, დროის და სხვა რესურსების ეფექტური გამოყენების, სწრაფად ცვალებად გარემოში ადაპტირების და სწორი მმართველობითი გადაწყვეტილების მიღების, ბიზნესის დაგეგმვის ეფექტური ვარიანტების შერჩევის და მისი პროფესიონალურ დონეზე ადმინისტრირების ღრმა ცოდნით, რათა შეძლონ ეფექტური საქმიანობის წარმართვა და დასაქმდნენ საშუალო და მაღალი დონის მენეჯერის პოზიციაზე და/ან განაგრძონ სწავლა შემდგომ საფეხურზე.

2. განათლების მენეჯმენტის მიმართულებით კურსდამთავრებულები აღჭურვოს ცოდნით უმაღლესი განათლების სფეროში, მათ გამოუმუშავდებათ სისტემის ეფექტური მენეჯმენტის, პროცესების ანალიზის და სინთეზის უნარი; განათლების მართვის სამეცნიერო კვლევითი საქმიანობის დაგეგმვის, წარმართვისა და შეფასების უნარი რათა შეძლონ სწორად წარმართონ საქმიანობა და წარმატებულად დასაქმდნენ უმაღლესი განათლების სფეროში და/ან განაგრძონ სწავლა შემდგომ საფეხურზე;

3. ტურიზმისა და მასპინძლობის მენეჯმენტის მიმართულებით კურსდამთავრებულები აღჭურვოს ღრმა და სისტემური ცოდნით თანამედროვე ტურიზმის მენეჯმენტისა და მარკეტინგის სფეროში, გამოუმუშავოთ ტურიზმის ბიზნესის მართვის სისტემური ცოდნა და კვალიფიცირებული უნარ-ჩვევები, რაც საჭიროა შესაბამის სფეროში წამოჭრილი პრობლემების გადასაწყვეტად და/ან შემდგომ საფეხურზე სწავლის გასაგრძელებლად, აგრეთვე აღნიშნული უნარები მათ საშუალებას მისცემს იყვნენ კონკურენტუნარიანი მენეჯერები ტურიზმის სფეროში.

**სწავლის ხანგრძლივობა** - 2 აკადემიური წელი, 4 სემესტრი

**წლიური გადასახადი -** 2250 ლარი

**ერთიანი სამაგისტრო ეროვნული გამოცდის არჩევითი ტესტის ტიპი -** B

**საკონტაქტო ინფორმაცია:**

ქ. თელავი, ქართული უნივერსიტეტის ქუჩა № 1 ტელ.: 0350 27 24 01; 0350 23 36 71

**იაკობ გოგებაშვილის სახელობის თელავის სახელმწიფო უნივერსიტეტი**

სოციალურ მეცნიერებათა, ბიზნესისა და სამართლის ფაკულტეტი